548.310

Ordinaziun davart la promoziun da la tgira d'uffants cumplementara a la famiglia en il chantun Grischun

dals 15-01-2013 (versiun dals 01-01-2013)

sa   basond   sin   l'art. 10   da   la   lescha   davart   la   promoziun   da   la   tgira   d'uffants cumplementara a la famiglia dals 18 da matg 20031)

relaschada da la regenza ils 15 da schaner 2013

Champ d'applicaziun

Art.  1 1 Questa   ordinaziun   vegn   applitgada   per   las   purschidas   da   la   tgira   d'uffants cumplementara a la famiglia.

2 Exceptadas dal champ d'applicaziun èn:

a)

purschidas en il rom da las ulteriuras structuras dal di tenor la legislaziun da scola;

l'assistenza durant las uras da bloc tenor la legislaziun da scola.

b)

Cumpetenzas

Art.  2 1 Il departament d'economia publica e fatgs socials è cumpetent per:

a)

b)

c)

2 L'uffizi dal servetsch social è cumpetent per:

a)

renconuscher las purschidas sco er fixar las tariffas;

fixar las plazzas da tgira cun dretg da survegnir contribuziuns per purschida;

reducir contribuziuns.

cussegliar   e   sustegnair   las   vischnancas   sco   er   las   purschidras   ed   ils purschiders, en spezial tar la planisaziun da la purschida;

coordinar las purschidas;

far   il   rendaquint   ed   il   pajament   da   las   contribuziuns   chantunalas   e communalas;

adattar avant la scadenza d'in onn las plazzas da tgira che han il dretg da survegnir contribuziuns en il rom dal credit disponibel;

fixar il plan dals contos per calcular ils custs normads.

b)

c)

d)

e)

1) DG 548.300 * tabellas da las modificaziuns a la fin dal relasch

1

548.310

Noziuns

Art.  3 1 Las suandantas purschidas signifitgeschan:

a)

canorta d'uffants da di: ils uffants vegnan tgirads durant almain in mez di per emna;

tgira da di: ils uffants vegnan tgirads tar geniturs dal di respectivamain d'ina mamma dal di durant il di u sur notg;

tgira   da   mezdi:   ils   uffants   vegnan   tgirads   durant   il   temp   da   mezdi   d'ina purschidra u d'in purschider renconuschì.

b)

c)

Fixaziun dal basegn da la vischnanca

Art.  4 1 La vischnanca fixescha il basegn per l'onn suandant ed annunzia tal mintgamai fin ils 31 d'avust a l'uffizi dal servetsch social.

2 Il basegn sa drizza tenor las uras da tgira ch'èn vegnidas prestadas effectivamain l'onn precedent en il rom dal basegn fixà e tenor il svilup da las purschidas.

3 In   basegn   ch'è   resultà   posteriuramain   en   in   quartal   e   ch'è   vegnì   fixà   da   la vischnanca sto vegnir annunzià il quartal suandant.

Unitad da prestaziun ed imputaziun

Art.  5 1 In'unitad da prestaziun cumpiglia 1 ura da tgira per uffant.

2 En   cas   da   canortas   d'uffants   e   per   la   tgira   da   di   vegnan   messas   a   quint maximalmain 11 unitads da prestaziun per plazza e per di.

3 Per la tgira da mezdi vegnan messas a quint maximalmain 2,2 unitads da prestaziun per plazza e per di.

Custs normads e tariffa da contribuziun

Art.  6 1 L'autezza  dals  custs  normads  e  da   la  tariffa  da  contribuziun  vegn  fixada  da  la regenza fin ils 15 da settember da l'onn precedent. Resalvada resta l'approvaziun dal credit necessari tras il cussegl grond.

2 Ils custs normads s'orienteschan vi dals custs da las purschidras e dals purschiders renconuschids dals onns precedents. Els vegnan controllads periodicamain.

3 Ils custs normads fixads da la regenza valan per tut las purschidas.

4 Sco basa per calcular ils custs normads serva il plan dals contos.

Capacitad economica

Art.  7 1 Decisivas per eruir la capacitad economica da las persunas cun la pussanza dals geniturs èn las entradas suttamessas a la taglia ch'èn decisivas per fixar la tariffa plus 10 pertschient da la facultad suttamessa a la taglia ch'è decisiva per fixar la tariffa tenor las datas fiscalas actualas.

2

548.310

2 Las entradas imputablas da persunas ch'èn suttamessas a la taglia a la funtauna vegnan calculadas tenor l'artitgel 99 da la lescha da taglia per il chantun Grischun dals 8 da zercladur 19862).

3 Pèrs en concubinat ston vegnir resguardads sco unitad per la calculaziun da la capacitad economica.

4 Sche   las   datas   fiscalas   ch'èn   avant   maun   na   correspundan   betg   a   la   capacitad economica   actuala,   vegn   fixada   l'entrada   imputabla   da   las   purschidras   e   dals purschiders tenor appreziar confurm a l'obligaziun, e quai sin basa d'ina dumonda motivada da las persunas cun la pussanza dals geniturs.

Rendaquint

Art.  8 1 Las purschidras ed ils purschiders ston far in rendaquint detaglià per mintga quartal tenor   las   directivas   da   l'uffizi   dal   servetsch   social.   En   spezial   ston   vegnir cumprovadas las prestaziuns per di che vegnan messas a quint a las persunas cun la pussanza dals geniturs, classifitgadas tenor uffant, vischnanca da domicil, categoria da purschida ed unitads da prestaziun.

2 Il   rendaquint   sto   vegnir   inoltrà   a   l'uffizi   dal   servetsch   social   il   pli   tard   10   dis suenter la scadenza dal quartal. Sche quest termin na vegn betg resguardà, pon las prestaziuns vegnir reducidas.

3 La contribuziun chantunala e communala vegn scuntrada cun las purschidras ed ils purschiders il pli tard 30 dis suenter la scadenza dal quartal sin basa da las uras da tgira ch'èn vegnidas prestadas effectivamain. Il dumber da las uras scuntradas na dastga betg surpassar il dumber da las uras da tgira fixadas en il rom da las plazzas da tgira che han il dretg da survegnir contribuziuns.

4 La contribuziun da la vischnanca da domicil vegn pajada tras il  chantun en la dimensiun   da   la   contribuziun   chantunala.   Sche   la   tariffa   da   contribuziun   da   la vischnanca   da   domicil   è   pli   auta   che   quella   dal   chantun,   ston   las   instituziuns responsablas pretender da la vischnanca da domicil la part respectiva.

5 Il chantun metta a quint a la vischnanca in pajament anticipà per l'onn current en l'autezza da sia part probabla, e quai mintgamai fin ils 30 da zercladur.

Dumonda da renconuschientscha

Art.  9 1 A   la   dumonda   da   renconuschientscha   ston   vegnir   agiuntads   ils   suandants documents:

a)

b)

c)

d)

e)

f)

indicaziuns davart l'instituziun responsabla;

planisaziun dal basegn da las vischnancas;

cumprova da la commembranza ad in'organisaziun spezialisada chantunala;

concept da tgira e da gestiun;

contract da cumpra u da locaziun;

indicaziuns davart il dumber, davart la grondezza e davart il mobigliar da las localitads;

2) DG 720.000

3

548.310

g)

h)

i)

j)

k)

l)

reglament da tariffas;

plan da plazzas e qualificaziun da las collavuraturas e dals collavuraturs;

preventiv e planisaziun da liquiditad;

mandat ad in post da revisiun;

cumprova d'ina protecziun suffizienta tras l'assicuranza;

permissiun da manaschi tenor l'ordinaziun davart il plazzament d'uffants per la tgira e l'adopziun3) sco er tenor la lescha davart ils uffants confidads4).

Limitaziun temporara da la renconuschientscha

Art.  10 1 La   renconuschientscha   inclusiv   l'approvaziun   da   las   tariffas   vegn   dada   per maximalmain 4 onns.

Renovaziun da la renconuschientscha

Art.  11 1 La dumonda per renovar la renconuschientscha sto vegnir inoltrada a l'uffizi dal servetsch social almain 6 mais avant sia scadenza. Las midadas ch'igl ha dà dapi l'ultima   renconuschientscha   ston   vegnir   communitgadas   e   cumprovadas   cun documents actuals.

Taxas

Art.  12 1 Per la renconuschientscha e per sia renovaziun vegn incassada ina taxa da 250 fin 1000 francs.

Disposiziun transitorica

Art.  13 1 Il quint final 2012 sto vegnir fatg fin il pli tard ils 30 da zercladur 2013.

2 Fin   che   la   nova   lescha   da   scola   vegn   messa   en   vigur,   vegnan   las   purschidas existentas finanziadas sur las disposiziuns executivas qua avant maun.

Aboliziun dal dretg vertent, entrada en vigur

Art.  14 1 Las disposiziuns executivas tar la lescha davart la promoziun da la tgira d'uffants cumplementara a la famiglia en il chantun Grischun dals 11 da november 20035)

vegnan abolidas.

2 Cun excepziun da l'artitgel 1 entra questa ordinaziun en vigur retroactivamain per il 1. da schaner 2013.

3 L'artitgel 1 entra en vigur il 1. d'avust 2013.

3) CS 211.222.338 4) DG 219.050 5) CUL 2003, FUC 3606

4

548.310

Tabella da las modificaziuns - tenor conclus

Conclus 15-01-2013

Entrada en vigur 01-01-2013

Element relasch

Modificaziun emprima versiun

Publicaziun en la CUL 
5

548.310

Tabella da las modificaziuns - tenor element

Element relasch

Conclus 15-01-2013

Entrada en vigur 01-01-2013

Modificaziun emprima versiun

Publicaziun en la CUL 
6